
CO2 hidrogénezési reakciók szelektivitásának hangolása különböző anionokkal dópolt réteges kettős hidroxid katalizátorokkal

Kulcsszavak: CO2 redukálási módszer; réteges kettős hidroxid; katalizátor prekurzorok; szén-dioxid aktiválás;
A CO2 antropogén hátterű emissziója világszinten jelentkezik és jelentős negatív környezeti hatásai vannak jelen. A CO2 probléma egyik megoldása lehet a molekula kémiai átalakítása. Atmoszférikus hidrogénezési reakciók során főként metán és szén-monoxid keletkezhet, ahol mindkét molekula hasznos lehet rendre a villanyenergia gázzá konvertálása (PtG) és a szintézis gáz egyik alapanyagának előállítása szintjén. Munkánk során különböző anionokkal hangolt nikkel tartalmú réteges kettős hidroxidokat állítottunk elő, és alkalmaztunk gázfázisú, atmoszférikus nyomáson történő CO2 hidrogénezési reakciókban. A különböző anionokkal integrált katalizátorokkal jelentős mértékben érhető el nagyfokú metán-, ill. szén-monoxid szelektivitás is magas konverzió mellett. A kísérleti munka során különféle NiAl4-LDH-k szintézisét ismert mechanokémiai módszer alapján végeztük el, így készült B4O72−, HCO3−, CO32−, PO43−, HPO42−, H2PO4−, HPO32−, H2PO2− és NO3− rétegközi anionokat tartalmazó LDH változatok. Az előállított katalizátorok jellemzésére röntgendiffraktrometria (XRD), infravörös spektroszkópia (IR) és hőmérséklet programozott redukció (TPR) szolgált. A CO2 hidrogénezési reakciókat gázkromatográffal (GC-FID-TCD) szerelt áramlásos csőreaktorban végeztük 200 – 550 °C tartományban, különböző előkezeléseket követően.A katalizátorok közül a legmagasabb aktivitást és a legnagyobb metán szelektivitást a nitrát tartalmú katalizátor prekurzor mutatta, viszont a H2PO4− ion beépítésével kapott katalizátor segítségével nagy mennyiségű szén-monoxid képződött.



